text: [{"text_idx": "#000001", "text": "P/f Va\u0301ga Floghavn er eitt alment partafelag, sum stendur fyri rakstrinum av Va\u0301ga Floghavn. Tey umlei\u00f0 30 starvsfo\u0301lkini virka fyri, at ta\u00f0 skal vera gott og trygt at fer\u00f0ast um flogv\u00f8llin, sum er portri\u00f0 millum F\u00f8royar og u\u0301theimin."}, {"text_idx": "#000002", "text": "A\u00f0rar ty\u0301\u00f0andi uppga\u0301vur eru at virka fyri, at hava ein rakstur a\u0301 sunnum, handilsligum grundarlagi, u\u0301tbygging av flogv\u00f8llinum og farst\u00f8\u00f0ini, eins og st\u00f8\u00f0ug menning av virkseminum annars."}, {"text_idx": "#000003", "text": "Fyritreytirnar fyri loftvegis sambandinum millum F\u00f8royar og umheimin eru batna\u00f0ar no\u0301gv ta seinastu ti\u0301\u00f0ina. I\u0301 desember 2011, var\u00f0 flogbreytin longd fra\u0301 1250 metrum til 1799 metrar. Longda flogbreytin merkir, at flogv\u00f8llurin nu\u0301 kann taka i\u0301mo\u0301ti no\u0301gv st\u00f8rri flogf\u00f8rum enn fyrr. Ny\u0301ggj innflu\u0301gingarto\u0301l hava eisini b\u00f8tt munandi um reglusemi\u00f0 a\u0301 flogv\u00f8llinum."}, {"text_idx": "#000004", "text": "27. september 2012 undirskriva\u00f0u Va\u0301ga Floghavn og byggifyrit\u00f8kan Articon sa\u0301ttma\u0301la um at byggja ny\u0301ggjan t\u00e6nastubygning og farst\u00f8\u00f0. Hetta arbei\u00f0i\u00f0 var\u00f0 li\u00f0ugt 17. juni 2014."}, {"text_idx": "#000005", "text": "Va\u0301ga Floghavn arbei\u00f0ir t\u00e6tt saman vi\u00f0 almennum myndugleikum, saman vi\u00f0 f\u00f8royskari fer\u00f0avinnu og f\u00f8royskum vinnuli\u0301vi annars, til tess at fremja v\u00f8kstur umvegis flogv\u00f8llin i\u0301 Va\u0301gum."}, {"text_idx": "#000006", "text": "Vi\u00f0 meira enn 60 a\u0301ra royndum, er P/F Auto ein partur av by\u0301armyndini i\u0301 To\u0301rshavnar Kommunu. I\u0300 dag hevur Auto 33 hy\u0301ruvognar, i\u00f0 koyra b\u00e6\u00f0i privatkoyring og vinnuliga koyring. Auto - Alti\u0301\u00f0 opi\u00f0"}]